钦定古今图书集成/明伦汇编/氏族典/第620卷 > 《廖用贤尚友录》 > 尉迟纲
## 钦定古今图书集成/明伦汇编/氏族典/第620卷 > 《廖用贤尚友录》 > 尉迟纲

按《周书尉迟纲传》，“纲字婆罗，蜀国公迥之弟也。少孤，
与兄迥依托舅氏。太祖西讨关陇，迥纲与母昌乐大
长公主留于晋阳。后方入关，从太祖征伐，以功拜殿
中将军。大统元年，讨曹泥，破之，又从破窦泰，以功封
广宗县伯。纲骁果有膂力，善骑射，太祖甚宠之，委以
心膂。河桥之战，纲力战，众皆披靡。进爵为公，加侍中”，
进爵昌平郡公。十七年，出为华州刺史。魏废帝二年，
拜大将军，兼领军将军。孝闵帝践祚，除小司马，又与
晋公护。废帝武成元年，进封吴国公。保定元年，拜少
傅，俄而授大司空。二年，出为陕州总管、七州十三防
诸军事、陕州刺史。四年，晋公护东讨，乃配纲甲士，留
镇京师。纲以天子在宫，必无内虑，乃请出外，顿于咸
阳。大军还，纲复归镇。天和三年，追论河桥之功，封一
子县公。四年五月，薨于京师，时年五十三。